“Cal que neixin flors” és una exposició col·lectiva de La Tira de Dones als balcons del carrer Castell
02 d’agost 2018

![Imagen 1](/media/wgidsmf5/97m_img_4849.jpg)![Imagen 2](/media/r0fnpnen/97m_img_4856.jpg)

L'exposició col·lectiva de La Tira de Dones situada al carrer Castell ja pot visitar-se i estarà visible durant el mes d'agost. Elena Uriel, una de les artistes, assenyala: **“Des de fa 25 anys un grup de dones de número variable fem una exposició a l'any, i des de fa un temps realitzem dos, una d'elles és esta al carrer Castell”**. Estes exposen un total de 40 obres plasmades en teles penjades als balcons del mateix carrer. Esta exposició titulada “Cal que neixin flors” és una de les programacions de l'Off Romà dins del Festival Sagunt a Escena. **“Amb l'exposició ‘Cal que neixin flors’ li fem un homenatge al _Jardí de les delícies_ del Bosco”**, tal com afegix Elena Uriel.

![](/media/iyyhri10/97c_20180801_120811.jpg)  

Esta és una exposició artística, contextualitzada en un moment en el què els vicis humans estan convertint-se en el centre d'una societat cada vegada més deshumanitzada, per això La Tira de Dones pretén aportar esperança mitjançant les flors i el color. Així ho indica Elena Uriel: **“Volem reivindicar l'alegria, l'esperança i el treball en un món gris”**.       

Les autores d’estes obres són: Adelaida Falcó, Amparo Fosati, Amparo Gómez, Amparo Muñoz, Amparo Ripollés, Anna Pastor, Arantxa Blasco, Clara Salinas, Carmen Esteve, Carmen Michavila, Cristina Marqués, Elena Roca, Elena Uriel, Elena Zaragozá, Encarna Sarió, Encarna Tort, Estefanía Sánchez, Inma Igual, Inma Ortega, Laia Navarro, Laia Ninyoles, Laura Orts, Lía Alonso, Lorena Cuenca, Majo Pardo, Marta L. Fernández, Marta Marco, Nieves Tarrazón, Omaya Amr, Sabina Requena, Teresa Martínez, Vicenta Martí, Visi Planells i Yolanda Ferrer.​

*   [](http://www.facebook.com/sharer.php?u=https://aytosagunto.es/va/actualitat/cal-que-neixin-flors-és-una-exposició-col-lectiva-de-la-tira-de-dones-als-balcons-del-carrer-castell/ "Facebook")
*   [](http://twitter.com/share?url=https://aytosagunto.es/va/actualitat/cal-que-neixin-flors-és-una-exposició-col-lectiva-de-la-tira-de-dones-als-balcons-del-carrer-castell/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/cal-que-neixin-flors-és-una-exposició-col-lectiva-de-la-tira-de-dones-als-balcons-del-carrer-castell/ "Linked In")
*   [](mailto:?body=https://aytosagunto.es/va/actualitat/cal-que-neixin-flors-és-una-exposició-col-lectiva-de-la-tira-de-dones-als-balcons-del-carrer-castell/)